Իսկ ինչպե՞ս կվարվեին մարդիկ, եթե, ասենք, խանութից մի տուփ կարագ գնեին, ու տանը պարզեին, որ տուփի մեջ ոչ թե կարագ է, այլ, ասենք, փայտի կտոր կամ պլաստիլին: Բնականաբար՝ կվերադառնային խանութ և կպահանջեին անվավեր համարել գործարքը և վերադարձնել: Կամ պատկերացրեք՝ նախագահի ընտրություններ են, մարդիկ գնում են ու ձայն տալիս իրենց նախընտրած թեկնածուին, նա հավաքում է 50 տոկոսից ավելի, բայց հանկարծ հայտարարվում է, որ նրա փոխարեն ուրիշն է նախագահ դառնալու: Ինչպե՞ս կվարվեին մարդիկ: Ճիշտ է, կպահանջեին նոր ընտրություններ: Ընդ որում՝ մարդիկ այդպես կվարվեին աշխարհի ցանկացած երկրում, այսինքն՝ ամբողջ աշխարհի համար սա հասկանալի է: Հիմա Հայաստանում ճիշտ այդ վիճակն է, և արտահերթ խորհրդարանական ընտրությունների պահանջը ընկալելի կլինի ամբողջ աշխարհի համար: